Valmiera FC

Valmiera FC ir Latvijas futbola klubs no Valmieras, kurš spēlē Latvijas futbola 2. līgā. Dibināts 1996. gadā kā Valmieras FK. Kluba lielākais panākums ir 2022. gadā izcīnītais Latvijas čempionu tituls. Mājas spēles aizvada Jāņa Daliņa stadionā, kā rezerves laukumu izmanto arī Valmieras Olimpiskā centra stadionu.

 Vēsture 
No 1978. gada Valmierā pastāvēja futbola komanda "Gauja", kas 1990. gadā izcīnīja Latvijas čempionu titulu. Pēc 1993. gada sezonas "Gauja" faktiski iznīka — tā gan pāris sezonas vēl turpināja spēlēt 2. līgas sacensībās.

1996. gadā tika nodibināts Valmieras futbola klubs (Valmieras FK). 1996. gadā tas izcīnīja otro vietu 1. līgā un pārspēlēs pieveica "Skonto/Metāls" vienību, izcīnot tiesības spēlēt Virslīgā. Klubā spēlēja Gatis Ērglis, Dzintars Savaļnieks, Rolands Kraglihs, Viktors Baskakovs, Modris Zujevs. Debija kopumā izdevās laba, tika iegūta 7. vieta no 9 komandām.

Nākamās divas sezonas komandai Virslīgā izdevās izcīnīt pat piekto vietu. Komandas finansiālā puse gan sāk iet uz leju un līdz ar to piesaistīt labus citu pilsētu spēlētājus sāka kļūt arvien grūtāk, bet komandas līderi sāka Valmieru atstāt.

2001., 2002. un 2003. gada sezonas komanda aizvadīja pastāvīgi atrodoties uz bankrota robežas, un Virslīgā tā varēja spēlēt galvenokārt tāpēc, ka tajā bija nepieciešamas 8 komandas, lai valsts klubi varētu spēlēt Eiropas klubu turnīros, bet faktiski Valmiera bija kļuvusi par amatieru komandu. 2003. gadā Valmieras komanda spēlēja atkal kā "Gauja", bet pēc šīs sezonas finansiālu apstākļu dēļ klubs bija spiests pamest Virslīgu.Valmieras futbola vēsture delfi. sports

2015. gada sezonā "Valmiera Glass/BSS" izcīnīja 2. vietu 1. līgā un iespēju pārspēlēs cīnīties par vietu virslīgā ar Virslīgas priekšpēdējās vietas ieguvēju FS METTA/Latvijas Universitāte. Vietu Virslīgā izcīnīt tomēr neizdevās, divu spēļu summā zaudējot ar 3:9 (1:3 un 2:6). 2015. gada kluba sistēmā tika izveidota telpu futbola komanda, kura startēja Latvijas telpu futbola asociācijas 1. līgā. 2015./2016. gada sezonā startējot ar nosaukumu "Valmiera Glass FK/SKS", komanda ierindojās 5. vietā.

2016. gadā klubs nomainīja nosaukumu uz VALMIERA GLASS ViA. 2016.—2017. gada sezonā telpu futbola komanda izcīnīja 1. vietu Latvijas telpu futbola asociācijas 1.līgā un iespēju startēt Latvijas telpu futbola asociācijas Optibet Virslīgā. 2017. gada sezonā VALMIERA GLASS VIA komanda Komanda.lv 1.līgas čempionātā izcīnīja 1.vietu un ceļazīmi uz Synottip Virslīgu. 2019. gada sezonā komanda izcīnīja 4. vietu Virslīgā un tiesības piedalīties Eiropas līgā.

2020. gadā klubs nomainīja nosaukumu uz Valmiera FC (Valmiera Football Club). Kā viens no iemesliem tika minēts uzņēmuma "Valmieras stikla šķiedra" uzsāktais tiesiskās aizsardzības process. 2020. gada Virslīgas sezonā pirmo reizi iekļuva labāko trijniekā, izcīnot bronzas medaļas. Nākamajā sezonā komanda izcīnīja otro vietu, bet 2022. gadā kluba futbolisti pirmo reizi kļuva par Latvijas čempioniem. Tituls tika nodrošināts pēdējā kārtā, uzvarot FK Liepāja futbolistus. Pārsvars pār tuvākajiem konkurentiem Riga FC sezonas beigās sasniedza četrus punktus.

2024. gada Virslīgas sezonā klubam strauji pasliktinājās finansiālā situācija un radās nodokļu parādi, taču tas spēja iegūt 4. vietu un ceļazīmi uz dalību UEFA Konferences līgas kvalifikācijā. Tomēr pirms 2025. gada Virslīgas sezonas klubs parādu dēļ nespēja izpildīt ne Virslīgas, ne Nākotnes (1.) līgas licencēšanas noteikumus, zaudējot eirokausu vietu un padarot kluba nākotni neskaidru. 2025. gada 13. martā klubs paziņoja, ka ir saņēmis atļauju spēlēt Altero.lv LIIGA (2. līgas) turnīrā un ir izdevies būtiski samazināt kluba parādsaistības.

 Iegūtie tituli 
 Latvijas čempioni (1): 2022

 Iegūtās vietas Latvijas čempionātā 
1992.-1993. un 2003. gadā spēlēja kā FK "Gauja"* Neskaitot Virslīgas klubu otrās komandas, kuras 1. līgas čempionātā startēja ārpus konkurences.

 Sasniegumi Latvijas kausa izcīņā 
SezonaKārta1999Ceturtdaļfināls2000200120023.kārta (ceturtdaļfināls)2003Astotdaļfināls20042005200620073.kārta2008Nepiedalījās2009—102010—11Ceturtdaļfināls2011—124.kārta (astotdaļfināls)2012—133.kārta2013—14Astotdaļfināls2014—15Ceturtā kārta2015—162016—17Otrā posma pirmā kārta2017Astotdaļfināls2018Ceturtdaļfināls20194. posms (astotdaļfināls)2020Pusfināls2021Pusfināls2022Ceturtdaļfināls

 Dalība UEFA turnīros 
SezonaSacensībasKārtaValstsKlubsMājāsViesosKopā2020—21UEFA Eiropas līga 1QRPoznaņas "Lech"0:32021—22UEFA Eiropas konferences līga1QRMarijampoles "Sūduva"0:01:21:22022—23UEFA Eiropas konferences līga2QRKF Shkëndija1:21:32:52023—24UEFA Čempionu līga1QRĻubļanas "Olimpija"1:21:22:4UEFA Eiropas konferences līga2QRTre Penne7:03:010:03QRPartizani1:20:11:3

 Komandas sastāvs 
 .

 Komandas vadība 

 Vārds, uzvārds Amats  Uldis Pūcītis Kluba prezidents Gatis KalniņšGalvenais treneris Oskars KļavaTreneris Ricardo Lundstedt MoreiraTreneris Maksims VeršiņinsVārtsargu treneris Ivo LakučsFiziskās sagatavotības treneris Līva Muižniece Fizioterapeite Artūrs PetrivsMenedžeris Jānis LīgatsKluba pārstāvis

 Komandas galvenie treneri 
  Romāns Sidorovs (līdz 2009. gadam)
  Gatis Ērglis (2010—2018)
  Nikolajs Trubačovs (2018)
  Tamazs Pertija (2019—2022)
  Jurģis Kalns (2022—2024)
  Gatis Kalniņš (2024—pašlaik)

 Logo 

 Atsauces 

 Ārējās saites 
Oficiālā vietne
Latvijas Futbola federācija
Valmieras FK mājaslapa (arhīvs)

Kategorija:Latvijas futbola klubi
Kategorija:Sports Valmierā
Kategorija:Valmiera FC